text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000002", "text": "Her hoyra vit um li\u0301vi\u00f0 hja\u0301 monnum, i\u00f0 valdu at fylgja teirra sto\u0301ra a\u0301huga fyri bilum, hestakreftum, kapping og no\u0301gvari fer\u00f0 og sum samstundis gj\u00f8rdust fyrimyndir hja\u0301 ungum vi\u00f0 somu passio\u0301n. Ungir bilf\u00f8rarar i\u0301 ungdo\u0301msklubbinum, Dekkslit brenna gummi, so ta\u00f0 stendur eftir.Fra\u0301 kro\u0301nni og motellinum H\u00f8k i\u0301 Skjeleberg i\u0301 Noregi svingar bygdavegurin seg inn i\u0301 og framvi\u00f0 sko\u0301gar\u00f8kinum og lei\u00f0ir fram til ein sera o\u0301vanligan ungdo\u0301msklubba. Roykurin fra\u0301 bilum og luktur av gassi og brendum gummi blandar seg vi\u00f0 hvinini fra\u0301 bilum, sum fara skri\u0301\u00f0andi vi\u00f0 sto\u0301rari fer\u00f0 si\u0301\u00f0 um si\u0301\u00f0 i\u0301 svingunum. Her eru mong ung savna\u00f0, sum standa i\u0301 yvirkl\u00e6\u00f0um og tosa biltos."}, {"text_idx": "#000003", "text": "Klubburin DekkslitAnnanhv\u00f8nn leygardag savnast umlei\u00f0 40 perso\u0301nar i\u0301 ungdo\u0301msklubbinum, Dekkslit at koyra bil og hava andakt. Dekkslit var\u00f0 stovna\u00f0ur av \u00d8ivind Syverstad fyri 38 a\u0301rum si\u0301\u00f0an og er eitt framhald av einum dreingjali\u00f0i fra\u0301 L\u00f8kke bi\u00f0ihu\u0301si."}, {"text_idx": "#000004", "text": "\u201cDreingirnir gj\u00f8rdust alt eldri og vuksu fra\u0301 a\u0301huganum at smi\u0301\u00f0a fuglabu\u0301r og ti\u0301li\u0301kt, so eg gj\u00f8rdi av at stovna ein ny\u0301ggjan klubba, i\u00f0 kundi fanga a\u0301hugan hja\u0301 dreingjunum\u201d, sigur Syverstad og heldur fram, at av ti\u0301, at hann hev\u00f0i eitt bilverksta\u00f0 og sto\u0301ran a\u0301huga fyri bilum, ja, so gj\u00f8rdist bilkoyring ta\u00f0 na\u0301ttu\u0301rliga vali\u00f0."}, {"text_idx": "#000005", "text": "Go\u0301\u00f0 kensla av a\u0301byrgdHarfra\u0301 gekk ta\u00f0 bara ein veg. Klubburin vaks og vaks og i\u0301 dag eru um 80 limir. Klubburin er kendur fyri at vera sera inkluderandi og ho\u0301ast har hava veri\u00f0 avbjo\u0301\u00f0ingar av ymsum slag, so hevur hann onganti\u0301\u00f0 tveitt nakran u\u0301t u\u0301r klubbinum. Limirnir sleppa at koyra fra\u0301 ti\u0301, teir hava fylt 14 a\u0301r og hava 500 kr. Solei\u00f0is kunnu \u00f8ll vera vi\u00f0, sama um tey standa v\u00e6l i\u0301 ti\u0301 ella ikki. Limirnir fa\u0301a eisini a\u0301byrgd at halda og r\u00f8kja bilarnar eftir besta f\u00f8rimuni, so bilarnir eru ny\u0301tiligir so leingi sum gj\u00f8rligt. So gera vit av i\u0301 felag, n\u00e6r bilarnir skulu h\u00f8ggast upp, grei\u00f0ir Syverstad fra\u0301. Hv\u00f8nn ty\u0301sdag hava tey skru\u0301ukv\u00f8ld, sum Morten Antonsen, ein av hinum lei\u00f0arunum stendur fyri. \u201cVit si\u0301ggja no\u0301gvar fa\u0301a eina go\u0301\u00f0a kenslu av at duga. Teir l\u00e6ra no\u0301gv vi\u00f0 at fa\u0301a a\u0301byrgd fyri egnum bili\u201d, sigur Antonsen.Andakt og fyrimyndirLangt fra\u0301 allir, sum eru vi\u00f0 i\u0301 klubbinum eru kristnir, men kortini er andaktin ein fastur partur av skra\u0301nni. Ta\u0301 savnast allir i\u0301 klubbhu\u0301sinum at fa\u0301a s\u00e6r hitan saman vi\u00f0 kaffi, sodavatni og pylsum.\u201cHer eru \u00f8ll vi\u00f0, o\u0301ans\u00e6\u00f0 um tey hava eina kristna tru\u0301gv ella ikki. Eingin far ska\u00f0a av at hoyra eina andakt, tv\u00f8rturi\u0301mo\u0301ti\u201d, sigur Syverstad og leggur dent a\u0301, at tey ynskja, at Jesus skal vera l\u00e6ttur at finna fyri \u00f8ll, i\u00f0 ynskja ta\u00f0.\u201cVit ynskja eisini at geva teimum eina barlast i\u0301 li\u0301vinum. Eg vo\u0301ni, vit kunnu ver\u00f0a go\u0301\u00f0ar og tryggar fyrimyndir sum kristin, i\u00f0 ta\u00f0 hevur vir\u00f0i at kenna og fylgja eftir\u201d, sigur Syverstad.Tru\u0301gv t\u00e6nastaTa\u0301 teir byrja\u00f0u hetta var Syverstad 30 a\u0301ra gamal, nu\u0301 er hann vor\u00f0in 68. Hann hevur veri\u00f0 tru\u0301gvir i\u0301 arbei\u00f0num her heilt fra\u0301 byrjan og einkultir limir, i\u00f0 eisini vo\u0301ru vi\u00f0 fra\u0301 byrjan av, hava nu\u0301 fingi\u00f0 b\u00f8rn, sum eisini eru komnir upp i\u0301 klubbin. Syverstad letur ongan iva vera um, at lykilin til hetta tru\u0301festi er Jesus. Eg eri eitt sindur keddur um og vildi fegin kunna sagt fra\u0301 einari perso\u0301nligari s\u00f8gu um onkran, sum er vor\u00f0in frelstur her, men ta\u00f0 hevur sja\u0301lvandi eisini sto\u0301rt vir\u00f0i, at tey, i\u00f0 koma u\u0301r kristnum heimum ver\u00f0a var\u00f0veitt i\u0301 tru\u0301nni gj\u00f8gnum kristnan og go\u0301\u00f0an felagsskap og kristnar fyrimyndir og hann leggur afturat, at ju\u0301st sli\u0301kar fyrimyndir vo\u0301ru hansara bjarging, ta\u0301 i\u00f0 hann sja\u0301lvur var ungur. \u201cVit ynskja at vera har fyri teir og vi\u0301sa teimum, at vit eru go\u0301\u00f0ir vi\u00f0 teir og siga teimum, hv\u00f8r sja\u0301lv keldan til k\u00e6rleika er og at elska teir inn i\u0301 himmalin. Um eg kundi vunni\u00f0 eina sa\u0301l fyri Jesus, so hev\u00f0i ta\u00f0 veri\u00f0 \u00f8ll hesi a\u0301rini vert vi\u00f0 knossi og stri\u0301\u00f0i\u201d, sigur Syverstad at enda.Utsyn: J\u00f8rgen Greve"}, {"text_idx": "#000006", "text": "Myndir: Meth\u00f8g lutt\u00f8ka a\u0301 Manslegun"}, {"text_idx": "#000011", "text": "I\u0301 farnu viku ly\u0301sti Nes prestagjald vi\u00f0 ungdo\u0301msgudst\u00e6nastu i\u0301 Fri\u0301\u00f0rikskirkjuni leygarkv\u00f8ldi\u00f0 3. juni, i\u0301 samra\u0301\u00f0 vi\u00f0 ungdo\u0301msarbei\u00f0i\u00f0 i\u0301 missio\u0301nshu\u0301sinum Tabor a\u0301 Toftum. Ta\u0301 dagurin n\u00e6rka\u00f0ist og ve\u00f0urmennirni..."}, {"text_idx": "#000013", "text": "Si\u0301\u00f0sta fri\u0301ggjakv\u00f8ld samla\u00f0ust umlei\u00f0 90 ung a\u0301 ungdo\u0301msm\u00f8ti a\u0301 Glyvrum. Glo\u0301\u00f0, ungdo\u0301msarbei\u00f0i\u00f0 u\u0301r Leirvi\u0301k og G\u00f8tu, var og vitja\u00f0i. Kv\u00f8ldi\u00f0 byrja\u00f0i vi\u00f0 einum ungdo\u0301msm\u00f8ti, har Andrias Magnussen hev\u00f0i eina t..."}, {"text_idx": "#000016", "text": "Mikukv\u00f8ldi\u00f0 var Ungdo\u0301msnevndarformansfundur i\u0301 Missio\u0301nshu\u0301sinum a\u0301 Glyvrum. Landsungdo\u0301msnevndin (LUN) hev\u00f0i kalla\u00f0 inn til fund at hoyra, hvussu ta\u00f0 gongur i\u0301 ymsu ungdo\u0301msarbei\u00f0unum kring landi\u00f0. Flestu u..."}]